
OSTUMENETLUSE KUTSE

Lasnamäe Linnaosa Valitsus teeb Teile ettepaneku esitada pakkumus prügikonteineritele Lasnamäe linnaosa 2026. aasta kultuuriliste sündmuste jaoks, vastavalt ostumenetluse kutses (edaspidi ka kutse) esitatud tingimustele. Ostumenetluse eesmärgiks on tellimuse tegemine, mille ese on täpsemalt kirjeldatud kutse punktis 2.

	Ostumenetluse nimetus
	Prügikonteinerite opereerimine Lasnamäe sündmustel 2026. aastal

	Hankija
	Lasnamäe Linnaosa Valitsus, registrikood 75016013, Pallasti tn 54, 11413 Tallinn
tel: 645 7700, 645 7718 
e-post: lasnamae@tallinnlv.ee  

	Pakkumise esitamise aeg ja koht

	12.01.2026 kell 10:00 e-posti aadressile: johannes-emmanuel.allas@tallinnlv.ee

	Pakkumuse jõusoleku aeg
	30 päeva

	Ostumenetluse eest vastutav isik ja lepingu täitmise eest vastutav isik
	Kultuuritöö spetsialist
Johannes-Emmanuel Allas, 645 7702 johannes-emmanuel.allas@tallinnlv.ee



1. Üldised tingimused
1.1. Ettevõtjatel on õigus küsida kutse kohta selgitusi, esitades küsimused e-posti teel ostumenetluse eest vastutavale isikule. Hankija vastab ettevõtja küsimustele kolme tööpäeva jooksul. Hankija edastab esitatud küsimused ja antud vastused samaaegselt kõigile ettevõtjatele, kellele tehti ettepanek pakkumuse esitamiseks. Telefoni teel esitatud küsimustele ei vastata.
1.2. Hankijal on õigus enne pakkumuste esitamise tähtaega muuta vajadusel kutset. Kutse muutmisel teavitab hankija sellest kõiki ettevõtjaid, kellele on tehtud ettepanek pakkumuste esitamiseks ja edastab ettevõtjatele muudetud kutse. Hankija võib pikendada pakkumuste esitamise tähtaega.
1.3. Iga viidet, mille hankija teeb kutses mõnele standardile, tehnilisele tunnusele, kontrollsüsteemile, ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.


2. Ostumenetluse tehniline kirjeldus
2.1. Lasnamäe Linnaosa Valitsus korraldab 2026. aastal mitu kultuurilist sündmust, mille jaoks vajaksime prügikonteinereid. Kokku Lasnamäe Linnaosa Valitsus korraldab 2026. aastal vähemalt 5 sündmust, mille jaoks vajaksime prügikonteinereid. 
2.1.1. Kõik täiendavad sündmused toimuvad samuti Lasnamäe linnaosa haldusterritooriumil.
2.2. Igale sündmusele soovime saada 3 tüüpi prügikonteinereid: 
2.2.1. Silt „Pakend“ (vms) suurusega vähemalt 200-240 l;
2.2.2. Silt „Biojäätmed“ (vms) suurusega vähemalt 200-240 l;
2.2.3. Silt „Segajäätmed“ (vms) suurusega vähemalt 200-240 l.
2.3. Suursündmuste jaoks vajaksime täiendavalt „Taara“ (vms) tüüpi konteinereid suurusega vähemalt 200-240 l. 
2.4. Prügikonteinerite arv sündmusel võib sõltuvalt sündmusest erineda. Kokku vajame eeldatavalt 57 prügikonteinerit. 
2.4.1. Ühe sündmuse minimaalne prügikonteinerite arv on 3 tk (igast prügikonteineri tüübist 1 vastavalt p. 2.2). Suursündmustele tellitakse lisaks „Taara“ tüüpi konteinereid, millest hankija teavitab pakkujat vastavalt p. 2.13. 
2.4.2. Prügikonteinerite lõppkogus on eeldatav ning võib aasta jooksul muutuda.
2.5. Prügikonteinerid peavad olema prügikottidega.
2.6. Prügikonteinerite toomine sündmuse kohale peab toimuma sündmusega samal päeval. Vajadusel saab hankijaga leppida muus kohale toimetamise ajas. 
2.7. Hankija ei vastuta prügikonteinerite eest, kui nendega on midagi juhtunud sündmuse välisel ajal. 
2.8. Konteinerite äravedu peab toimuma koos jäätmetega.
2.9. Hind peab sisaldama ka peale ürituse konteinerites kogutud prügi utiliseerimist.
2.10. Hankija tellib väljavalitud pakkujalt prügikonteinereid vähemalt 14 kalendripäeva enne sündmuse toimumist. Samas tellimuses hankija märgib sündmuse toimumise koha, aja, prügikonteinerite kohaleviimise ja äraviimise aja.
2.10.1. Pakkuja nõusolekul võib leppida kokku väiksemas etteteatamistähtajas.
2.11. Pakkuja peab arvestama sellega, et sündmuse asukohad ja aeg võivad aasta jooksul muutuda. Hankija teavitab väljavalitud pakkujat võimalikest muudatustest vähemalt 10 tööpäeva enne sündmuse läbiviimise kuupäeva.
2.11.1. Pakkuja nõusolekul võib leppida kokku väiksemas etteteatamistähtajas.
2.12. Väljavalitud pakkuja peab edastama 7 kalendripäeva jooksul peale iga sündmuse toimumist kogutud prügi umbkaudset kaalu (tonnides) (jäätmearuanne), vastavalt p-des 2.2 ja 2.3 prügi tüüpidele. 
2.13. Pakkujal peab olema vastav keskkonnakaitseluba. 
2.14. Hankija edastab väljavalitud pakkujale vähemalt 3 tööpäeva enne igat sündmust prügikonteinerite asendiplaani.
2.15. Maksmine peab toimuma iga sündmuse kohta eraldi ehk väljavalitud pakkuja peab esitama eraldi arve iga sündmuse kohta (pärast sündmuse toimumist).
2.16. Väljavalitud teenusepakkujal tuleb esitada arve peale sündmuse toimumist e-arvena 21 päeva maksetähtajaga.


3. Nõuded pakkumusele
3.1. Pakkumus on pakkuja tahteavaldus tellimuse täitmiseks ja on selle esitamisel pakkujale siduv alates esitamisest kuni pakkumuse jõusoleku minimaalse tähtaja lõpuni. Hankijal on õigus teha ettepanek pakkumuse jõusoleku tähtaja pikendamiseks. Tingimusliku pakkumuse esitamine on keelatud.
3.2. Pakkujal peab olema keskkonnakaitseluba jäätmete käitlemiseks.
3.3. Hilinenud pakkumusi hankija vastu ei võta.
3.4. Pakkumus peab sisaldama:
3.4.1. [bookmark: _Hlk171679127]Pakkumuse maksumust vastavalt lisale 1;
3.4.2. Pakkumuse kirjeldust, mis võimaldab hankijal kontrollida kutse punktis 2 sätestatud tingimustele vastavust.
3.5. Pakkuja kannab kõik pakkumuse ettevalmistamise ja esitamisega seotud kulud ning pakkumuse tähtaegse esitamise riski.
3.6. Pakkumus on konfidentsiaalne kuni tellimuse tegemiseni.
3.7. Pakkuja märgib pakkumuses, milline teave pakkumusest on ärisaladus ning põhjendab ärisaladuseks määramist. Ärisaladusena ei või märkida pakkumuse maksumust (sh osamaksumusi kui need on hindamise aluseks) (RHS § 461). Kui põhjendust pakkumuses ei sisaldu, siis eeldab hankija, et ärisaladus puudub. Hankija ei avalikusta pakkumuse sisu ärisaladusega kaetud osas.

4. Pakkumuste kontrollimine, hindamine ja eduka pakkumuse valik
4.1. Hankija kontrollib tähtaegselt esitatud pakkumuste vastavust kutses esitatud tingimustele. Juhul, kui pakkumus ei vasta kutses esitatud tingimustele, lükkab hankija pakkumuse tagasi.
4.2. Hankijal on õigus küsida pakkujalt esitatud pakkumuse kohta täpsustavaid andmeid ja täpsustavaid selgitusi.
4.3. Kutses esitatud tingimustele vastavate pakkumuste seast valib hankija eduka pakkumuse välja madalaima koguhinna alusel. Juhul, kui esitatud maksumused on võrdsed, korraldab hankija eduka pakkumuse väljaselgitamiseks liisuheitmise, võimaldades võrdsete väärtuspunktidega pakkumuse esitanud pakkujatel liisuheitmise juures viibida.
4.4. Hankija esitab eduka pakkumuse esitanud pakkujale tellimuse. Edukale pakkujale esitatavale tellimusele kohaldatakse Tallinna linna töövõtulepingute üldtingimusi, mis on kättesaadavad siit.
4.5. Kui edukas pakkuja võtab hankijast mitteolenevatel põhjustel oma pakkumuse tagasi, ei allkirjasta hankija antud tähtaja jooksul hankelepingut või ei asu nõustumuse andmisega sõlmitud hankelepingut pakkujast tulenevatel põhjustel hankija määratud aja jooksul täitma, hindab hankija kõiki ülejäänud pakkumusi uuesti ja tunnistab edukaks pakkumuse, mis on vastavaks tunnistatud pakkumustest majanduslikult soodsaim.
4.6. Hankija ei ole kohustatud korra punktis 4.5 nimetatud alusel pakkumusi uuesti hindama ja võib tunnistada edukaks esialgsel hindamisel leitud järjestuselt teise pakkumuse juhul, kui edukaks tunnistatud pakkumuse äralangemine ei saa mõjutada ülejäänud pakkumuste omavahelist järjestust.

5. Läbirääkimiste pidamine
5.1. Hankijal on õigus pidada läbirääkimisi esitatud pakkumuse sisu ja maksumuse ning tellimuse tingimuste üle.
5.2. Vastavalt läbirääkimiste pidamise vajadusele teatab hankija pakkujatele läbirääkimiste aja. Iga pakkujaga peetakse läbirääkimisi eraldi. Läbirääkimisi võib pidada kirjalikku taasesitamist võimaldavas vormis (nt e-kiri) või suuliselt. Suuliselt peetud läbirääkimised protokollitakse. Läbirääkimised on konfidentsiaalsed. Hankija tagab läbirääkimiste käigus pakkujate võrdse kohtlemise.
5.3. Pärast läbirääkimiste toimumist esitab pakkuja vajadusel uue kohandatud pakkumuse, mis esitatakse läbirääkimistel kokku lepitud tähtajaks.

6. Pakkumuste tagasi lükkamine ja ostumenetluse kehtetuks tunnistamine
6.1. Hankijal on õigus kõik esitatud või kutses toodud tingimustele vastavad pakkumused tagasi lükata igal ajal enne tellimuse tegemist kui esitatud pakkumuste maksumused ületavad lepingu eeldatavat maksumust. Hankija teavitab pakkujaid kõigi pakkumuste tagasilükkamisest.
6.2. Kui hankijal on tekkinud vajadus pärast pakkumuste esitamise tähtpäeva kutses esitatud tingimusi olulisel määral muuta või kui ostumenetluse läbiviimise aluseks olevad tingimused on oluliselt muutunud ja seetõttu osutub ostumenetluse esemeks oleva asja või teenuse tellimine mittevajalikuks, saadab hankija pakkujatele sellekohase teavituse.





Ostumenetluse kutse lisa 1
„Maksumuse esildise vorm“ 


Ostumenetluse „Prügikonteinerite opereerimine Lasnamäe sündmustel 2026. aastal“ pakkumise maksumuse esildis

Pakkuja __________ poolt ostumenetluses „Prügikonteinerite opereerimine Lasnamäe sündmustel 2026. aastal“ pakutav maksumus ühikuhindade alusel on järgmine.

	Jrk nr
	1
	2
	3
	4
	5

	
	Riigihanke ese
	Ühik 
	Kogus arvuliselt
(eeldatav)
	Ühiku maksumus eurodes käibemaksuta 
	Maksumus eurodes käibemaksuta 
(veerg 3 × veerg 4)

	1
	Prügikonteiner „Pakend“ (vms)

	tk
	17
	
	

	2
	Prügikonteiner „Biojäätmed“ (vms)
	tk
	17
	
	

	3
	Prügikonteiner „Segajäätmed“ (vms)
	tk
	17
	
	

	4
	Prügikonteiner „Taara“ (vms)
	tk
	6
	
	

	5
	Riigihanke eseme kogumaksumus eurodes käibemaksuta
	
	

	6
	Lisanduv käibemaks eurodes
	
	

	7
	Riigihanke eseme kogumaksumus eurodes käibemaksuga
	
	




[bookmark: _Hlk171680276]Kinnitan, et tagame kirjalikus kutses esitatud nõuetele vastava teenuse osutamise.

Kinnitan, et meie hinnapakkumine on jõus 30 päeva hinnapakkumise esitamise tähtpäevast arvates.

Pakkuja seadusjärgne või volitatud esindaja (volikiri esindusõiguse kohta). 

Nimi			_______________________

Ametinimetus		_______________________
(allkirjastatud digitaalselt)




